**KAUNO LOPŠELIS – DARŽELIS ,,RASYTĖ“**

**UŽGAVĖNIŲ KAUKIŲ PARODA**

**NUOSTATAI**

**Aktualumas.**

Užgavėnės – sena žiemos šventė, kurios paskirtis – išvyti žiemą, prišaukti pavasarį. Tai viena savičiausių ir žaismingiausių tradicinių švenčių. Tokią dieną kiekviena gryčia pakvimpa darbščių šeimininkių kepamais blynais, aidi nuo smagaus Užgavėnių persirengėlių šurmulio. Dūkdami, šėliodami atsikratome žiemos stingulio. Žiema ujama, kad į žemę kuo greičiau ateitų pavasaris.

Vienas iš Užgavėnių atributų yra kaukės. Kaukės sietinos su perėjimu iš žiemos sunkumų į pavasarį. Kanapinis simbolizuoja pavasarį, o Lašininis – žiemą, mėsėdą, laiką, kada galima valgyti mėsą. Užgavėnių simbolis – Morė, dar vadinama Gavėnu, Kotre. Ji klibikščiuoja bei švaistosi kočėlais – taip norėdama parodyti, kokia yra pikta, kaip nenori įleisti pavasario.

**Tikslas**

* Puoselėjant liaudies tradicijas gaminti kaukes, kurias galima būtų ne vien eksponuoti, bet ir dėvėti per Užgavėnių šventę.

**Uždaviniai:**

* Sutelkti įstaigos bendruomenę kūrybiniams darbams.
* Lavinti vaikų vaizduotę ir kūrybiškumą, naudojant įvairias medžiagas ir technikas.
* Puoselėti tėvų ir vaikų tarpusavio bendradarbiavimą įgyvendinant bendras idėjas.
* Patirti kūrybinį džiaugsmą ir teigiamas emocijas kuriant.

**Dalyviai**

Kauno L/D ,,Rasytė“ ugdytiniai, jų šeimos nariai, darbuotojai.

**Organizatoriai**

Kūrybinė grupė

**Darbų pateikimas:**

* Parodai pateikiamos Užgavėnių kaukės, pagamintos iš **tradicinių medžiagų**: medžio, kartono dėžių, odos, pakulų, tošies, skudurų, gipsinio tvarsčio ir t.t..
* Naudoti įvairią techniką: lankstymą, klijavimą, siuvimą, vėlimą, lipdymą, aplikavimą, papjė mašė.
* Kaukės turi būti paruoštos eksponavimui.
* Kaukes pristatyti iki vasario 1 dienos.

**Parodos organizavimo vieta ir data**

* Paroda bus eksponuojama darželio foje 2016 vasario 1 – 8 dienomis. Užgavėnių dieną kaukių gamintojai kartu su savo pagamintomis kaukėmis bus kviečiami į Užgavėnių šventę.

 Nuostatus parengė priešm. ugd. ped. Audronė Domanaitienė